Sklep I R 29/2011
Datum: 2011-03-10T01:00:00.000+01:00
ecli: ECLI:SI:VSRS:2011:I.R.29.2011
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: določitev krajevne pristojnosti po višjem sodišču - delegacija pristojnosti iz tehtnih razlogov - objektivna nepristranskost sodišča

## Jedro

Nezadovoljstvo stranke z ravnanjem sodišč v drugih sodnih postopkih, v nobenem primeru ne predstavlja razloga za delegacijo.

## Izrek

Predlog se zavrne.

## Obrazložitev

1. Dolžnik je v svoji vlogi med drugim predlagal tudi, da v izvršilni zadevi ne bi odločali Okrajno sodišče v Ljubljani in Višje sodišče v Ljubljani. Iz predloga je razvidno, da naj bi predlagatelj imel slabe izkušnje z navedenima sodiščema v sodnem postopku, v katerem je bil izdan izvršilni naslov, zaradi katerega je sedaj v teku izvršba.

2. Predlog ni utemeljen.

3. Vrhovno sodišče lahko na predlog stranke določi drugo stvarno pristojno sodišče, da postopa v zadevi, če je očitno, da se bo tako laže opravil postopek, ali če so za to drugi tehtni razlogi.(1) Nezadovoljstvo stranke z ravnanjem sodišč v drugih sodnih postopkih, v nobenem primeru ne predstavlja razloga za delegacijo.

Op. št. (1): 67. člen Zakona o pravdnem postopku (ZPP) v zvezi s 15. členom Zakona o izvršbi in zavarovanju (ZIZ).